****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

Na osnovu čl. 8 i 9 Uredbe o načinu i postupku ostvarivanja saradnje organa državne uprave

i nevladinih organizacija („Službeni list CG”, broj 7/12),

**MINISTARSTVO POLJOPRIVREDE I RURALNOG RAZVOJA**

**upućuje**

**JAVNI POZIV**

**NEVLADNIM ORGANIZACIJAMA**

**ZA PREDLAGANJE JEDNOG PREDSTAVNIKA/CE ZA ČLANA/CU RADNE GRUPE**

**ZA IZRADU PREDLOGA ZAKONA O IZMJENAMA I DOPUNAMA ZAKONA O**

**ZDRAVSTVENOJ ZAŠTITI BILJA**

Na osnovu člana 8 *Uredbe o načinu i postupku ostvarivanja saradnje organa državne uprave i nevladinih organizacija*, Ministarstvo poljoprivrede i ruralnog razvoja poziva nevladine organizacije koje imaju utvrđene djelatnosti i ciljeve u fitosanitarnoj oblasti, koji se odnose na zdravstvenu zaštitu bilja, da predlože kandidata/kinju za člana/icu Radne grupe za izradu Predloga zakona o izmjenama i dopunama zakona o zdravstvenoj zaštiti bilja. Za člana/icu Radnog tijela jedna nevladina organizacija može predložiti samo jednog kandidata/kinju. Nevladina organizacija može predložiti kandidata/kinju za člana/icu Radne grupe ako ispunjava sljedeće uslove:

* upisana je u registar nevladinih organizacija prije objavljivanja Javnog poziva;
* u aktu o osnivanju i statutu ima utvrđene djelatnosti i ciljeve u oblastima koje su u

vezi sa zadatkom Radne grupe;

* u prethodnoj godini je realizovala najmanje jedan projekat ili aktivnost u vezi sa

zadatkom Radne grupe;

* predala je poreskom organu prijavu za prethodnu fiskalnu godinu (bilans stanja i

bilans uspjeha);

* više od polovine članova/ca organa upravljanja nevladine organizacije nijesu

članovi/ce organa političkih partija, javni funkcioneri/ke, rukovodeća lica ili državni

službenici/ce ili namještenici/ce.

 Kandidat/kinja nevladine organizacije za člana/cu Radne grupe može biti lice koje:

* je crnogorski državljanin/ka, sa prebivalištem u Crnoj Gori;
* posjeduje iskustvo u vezi sa zadatkom Radne grupe;
* nije član/ica organa političke partije, javni funkcioner/ka, državni službenik/ca ili

namještenik/ca.

 Nevladina organizacija, dužna je da, uz prijedlog kandidata/kinje, dostavi:

* kopiju rješenja o upisu u registar nevladinih organizacija;
* kopije akta o osnivanju i statuta;
* pregled realizovanih projekata i aktivnosti u prethodnoj godini u vezi sa zadatkom

Radne grupe;

* kopiju potvrde o podnešenoj poreskoj prijavi za prethodnu godinu;
* izjavu lica ovlašcenog za zastupanje i predstavljanje nevladine organizacije o tome

da više od polovine članova/ca organa upravljanja nevladine organizacije nijesu

članovi/ce organa politickih partija, javni funkcioneri/ke, rukovodeća lica ili državni

službenici/ce ili namještenici/ce;

* fotokopiju lične karte ili drugog dokumenta na osnovu kojeg se utvrđuje identitet

kandidata/kiinje za člana/cu radnog tijela;

* biografiju kandidata/kinje, sa podacima o iskustvu u vezi sa zadatkom Radne grupe;
* izjavu kandidata/kinje da nije član/ca organa političke partije, javni funkcioner/ka,

rukovodeće lice ili državni službenik/ca, odnosno namještenik/ca;

* izjavu kandidata/kinje da prihvata kandidaturu za člana/cu radne grupe.

Više nevladinih organizacija može, putem jedne prijave, da predloži istog kandidata/kinju. Svaka organizacija koja predlaže kandidata/kinju, mora dostaviti dokumentaciju traženu ovim javnim pozivom.

Predlaganje kandidata/kinje za člana/icu Radne grupe, vrši se dostavljanjem prijedloga i potrebne dokumentacije na arhivu Ministarstva poljoprivrede i ruralnog razvoja, Rimski trg 46, Podgorica, sa napomenom „predlaganje kandidata/kinje za člana/icu Radne grupe za izradu “Predloga zakona o izmjenama i dopunama zakona o zdravstvenoj zaštiti bilja”, uz dostavljanje iste i na e-mail adresu: kabinet@mpr.gov.me. Rok za predlaganje kandidata/kinje za člana/cu Radne grupe je 8 (osam) dana od dana objavljivanja Javnog poziva.

Prijedlog za člana Radne grupe biće razmatran samo ako je dostavljen blagovremeno i uz svu potrebnu dokumentaciju.